Publication: Magyar Közlöny
Issue: MK-2011-14 (Year: 2011, Number: 14)
Era: contemporary
Section: másik indítványozó a 4/1998. (III. 1.) AB határozatra hivatkozással, az abban hivatkozott alkotmányi rendelkezéseket
Paragraph Index: 590

40. § (5) bekezdésében meghatározottnál (160 óra) hosszabb idõtartamú (200) rendkívüli munkavégzés elrendelésére ad lehetõséget. Az Alkotmánybíróság az Alkotmány 70/B. § (4) bekezdésével összefüggésében több határozatában rámutatott arra, hogy az Alkotmány alapvetõ jogként fogalmazza meg a pihenéshez, a szabadidõhöz, a fizetett szabadsághoz való jogokat, de az Alkotmánynak nincs olyan rendelkezése, amely a pihenéshez való jog konkrét módjait, illetve feltételeit ugyanilyen módon írná elõ (1403/B/1991. AB határozat, ABH 1992, 493, 494.; 1029/D/1998. AB határozat, ABH 2001, 1294.; 1030/B/2004. AB határozat, 2005, 1307, 1311.). A Ktv. 40. §-ának – a kormánytisztviselõkre is irányadó – (2)–(3) bekezdése a rendkívüli munkavégzéssel azonos idõtartamú (heti pihenõnapon, munkaszüneti napon végzett munka esetén a rendkívüli munkavégzés idõtartama kétszeresének megfelelõ) szabadidõ biztosítását írja elõ. A Ktjt. 15. §-a pedig arra ad lehetõséget, hogy a rendszeresen rendkívüli munkát végzõ kormánytisztviselõ számára a rendkívüli munkavégzés törvényi maximumának megfelelõ idõtartamú szabadidõ átalányt állapítsanak meg. Tekintettel arra, hogy a rendkívüli munkavégzés ellentételezéseként szabadidõt állapít meg a törvény, az Alkotmány 70/B. § (4) bekezdésében szabályozott pihenéshez való jog sérelme nem állapítható meg. Ezért a Ktjt. 15. §-a alkotmányellenességének megállapítására és megsemmisítésére irányuló indítványt az Alkotmánybíróság elutasította.

Source: https://magyarkozlony.hu/hivatalos-lapok/8f65c53c3f4493a061b95b7d0b858c0d5b5ad7b5/dokumentumok/944b7ce16c10df93e3a6ade46bf0a37c30262bd8/letoltes